b'\n_START_ARTICLE_\nDorin Mateu\xc8\x9b\n_START_SECTION_\nVia\xc8\x9b\xc4\x83 sportiv\xc4\x83\n_START_PARAGRAPH_\nMateu\xc8\x9b avea s\xc4\x83-l urmeze pe Lucescu la Dinamo \xc8\x99i va r\xc4\x83m\xc3\xa2ne \xc3\xaen memorie mai ales prin golurile cu FC Dundee United, care aveau s\xc4\x83 readuc\xc4\x83 echipa Dinamo Bucure\xc8\x99ti \xc3\xaentr-o prim\xc4\x83var\xc4\x83 european\xc4\x83. Alt gol important marcat de Mateu\xc8\x9b a fost \xc3\xaen meciul de pe "Vasil Levski" din toamna lui 1988, c\xc3\xa2nd Rom\xc3\xa2nia a \xc3\xaenvins Bulgaria, reu\xc8\x99ind apoi o calificare dup\xc4\x83 20 de ani la un campionat mondial._NEWLINE_\xc3\x8en sezonul 1989 - 1990 mijloca\xc8\x99ul a \xc3\xaenscris 4 goluri \xc3\xaen 8 meciuri \xc8\x99i s-a calificat cu Dinamo \xc3\xaen semifinalele Cupei Cupelor. Dup\xc4\x83 1989, Mateu\xc8\x9b semneaz\xc4\x83 un contract cu clubul de fotbal Real Zaragoza, o echip\xc4\x83 cu tradi\xc8\x9bie \xc3\xaen Spania.\n_START_SECTION_\nGheata de Aur\n_START_PARAGRAPH_\nLa sf\xc3\xa2r\xc8\x99itul sezonului de fotbal 1988\xe2\x80\x931989 (Rom\xc3\xa2nia), Dorin Mateu\xc8\x9b, care atunci juca pentru Dinamo Bucure\xc8\x99ti, \xc3\xaen Divizia A, a c\xc3\xa2\xc8\x99tigat trofeul european Gheata de Aur, cu 43 de goluri \xc3\xaenscrise \xc3\xaen campionatul intern._NEWLINE_Dup\xc4\x83 Dudu Georgescu (\xc3\xaen 1975 \xc8\x99i 1977) \xc8\x99i Rodion C\xc4\x83m\xc4\x83taru (1987) Dorin Mateu\xc8\x9b este al treilea fotbalist rom\xc3\xa2n care cucere\xc8\x99te r\xc3\xa2vnitul trofeu european (1989).'